15/02/2010 | Administración LocalMunicipal
A Pobra do Caramiñal
Convocatoria e bases para a provisión, en réxime de contratación laboral, polo sistema de concurso, dun animador cultural

ANUNCIO Incluído o Concello da Pobra do Caramiñal no programa de apoio á cultura, dirixidos a concellos para actividade se investimentos durante o ano 2009, de conformidade coa convocatoria publicada no Boletín Oficial da Provincia n° 299 do 30 de decembro de 2008, e existindo consignación orzamentaria suficiente para a contratación dun animador cultural, considerase procedente a súa provisión en réxime de dereito laboral e polo sistema de concurso. Por elo e de conformidade co previsto na Lei 7/1985, de 2 de abril, Reguladora das Bases do Réxime Local, modificada pola Lei 11/1999, de 21 de abril, e pola Lei 57/2003, de 16 de decembro, de Medidas para a Modernización do Goberno Local, e no Real Decreto Lexislativo 781/1986, de 18 de abril, polo que se aproba o texto refundido das disposicións legais vixentes en materia de réxime local, así como na Lei 7/2007, de 12 de abril, do Estatuto Básico do Empregado Público, e o Real Decreto Lexislativo 1/1995, de 24 de marzo, polo que se aproba o texto refundido da Lei do Estatuto dos Traballadores, esta Alcaldía acorda a convocatoria de proceso selectivo de acordo coas seguintes BASES 1.–Obxecto da convocatoria. É obxecto desta convocatoria a cobertura, polo sistema de concurso e en réxime de dereito laboral, dunha praza de animador cultural, polo período dun ano. As obrigas dos animadores serán o desenvolvemento dos programas culturais do concello e colaborar nos programas da Deputación Provincial da Coruña, e realizar traballos de apoio nas aulas informáticas municipais.2.–Requisitos dos aspirantes.2.1. Para seren admitidos no proceso selectivo, os aspirantes deberán reuni-los seguintes requisitos: f) Ter nacionalidade española, sen prexuízo do sinalado no artigo 57 da Lei 7/2007, de 12 de abril, do Estatuto Básico do Empregado Público. g) Posuír a capacidade funcional para o desenvolvemento das tarefas. h) Ter cumpridos dezaseis anos e non exceder, no seu caso, da idade máxima de xubilación forzosa. i) Non ter sido separado mediante expediente disciplinario do servizo de calquera das Administracións Públicas ou dos órganos constitucionais ou estatutarios das Comunidades Autónomas, nin estar en inhabilitación absoluta ou especial para empregos ou cargos públicos por resolución xudicial, para o acceso ó corpo ou escala de funcionario, ou para exercer funcións similares ás que desempeñaban no caso do persoal laboral, no que houbese sido separado ou inhabilitado. No caso de ser nacional doutro Estado, non estar inhabilitado ou en situación equivalente nin haber sido sometido a sanción disciplinaria ou equivalente que impida, no seu Estado, nos mesmos termos o acceso ó emprego público. j) Estar en posesión do título de técnico en animación sociocultural, diplomado en educación social, ou no seu defecto admitirase a titulación en maxisterio e outras titulacións universitarias, ou en condicións de obte-lo na data na que remate o prazo de presentación de solicitudes.2.2. Os requisitos establecidos nesta base deberán posuírse na data en que remate o prazo de presentación de solicitudes.3.–Solicitudes.3.1. As solicitudes para tomar parte na convocatoria, deberán facerse mediante instancia dirixida ao Sr. alcalde-presidente da Corporación e presentaranse no rexistro xeral do Concello, ou por calquera dos medios previstos no artigo 38.4 da Lei 30/1992, de 26 de novembro, do Réxime Xurídico das Administracións Públicas e do procedemento administrativo común, durante o prazo de cinco días naturais, contados a partir do seguinte ó da publicación das presentes bases no Boletín Oficial da Provincia.3.2. Á instancia achegarase inescusablemente: c) Fotocopia compulsada do Documento Nacional de Identidade. d) Relación dos méritos que aleguen, achegando orixinais ou fotocopias compulsadas. Non se terán en conta aqueles méritos que non se acrediten no momento de presenta-las instancias.4.–Admisión de solicitudes. Rematado o prazo de presentación de instancias, o alcalde-presidente ditará resolución no prazo máximo de 5 días, declarando aprobada a lista de admitidos e excluídos, que será exposta no taboleiro de anuncios do Concello. Na citada resolución indicaranse as causas de exclusión, concedendo un prazo máximo de dez días para a subsanación das solicitudes. Transcorrido dito prazo, o alcalde-presidente fará públicas as listas definitivas de admitidos e excluídos. No caso de que as solicitudes non deran lugar a subsanación, na resolución do alcalde aprobarase xa a lista definitiva de aspirantes admitidos, así como os membros do tribunal.5.–Tribunal.5.1.0 tribunal encargado da valoración dos méritos alegados será designado polo alcalde-presidente e estará integrado polos seguintes membros: Presidente: un traballador, persoal laboral, do Concello da Pobra do Caramiñal. Vocais: – Un funcionario do Concello da Pobra do Caramiñal. – Un representante da Excma. Deputación Provincial da Coruña a proposta da mesma. – Un traballador, persoal laboral do Concello da Pobra do Caramiñal. Secretario: un funcionario do Concello da Pobra do Caramiñal.5.2. A Alcaldía designará así mesmo suplentes para cada un dos membros do tribunal e a súa composición farase definitiva na mesma resolución que aprobe a lista definitiva de aspirantes.5.3.0 tribunal non poderá constituírse nin actuar sen a presenza polo menos de tres dos seus membros, titulares ou suplentes indistintamente.5.4.0 tribunal encargado da valoración dos méritos alegados terá facultade para resolver cantas dúbidas xurdan da súa aplicación e poderá toma-los acordos que correspondan para aqueles supostos non previstos nas presentes bases.6.–Criterios de selección. O procedemento de selección dos aspirantes constará das seguintes fases: a) Valoración de méritos: a.1) Outras titulacións relacionadas co traballo a desempeñar polo animador distintas da achegada como requisito para participar nesta convocatoria. A puntuación máxima neste apartado será de 2,5 puntos. a.4) Cursos, seminarios e xornadas relacionadas coa actividade: Por cursos, seminarios e xornadas de formación en materias relacionadas coa praza á que se opta: – Por cada curso, seminario ou xornada de 100 ou mais horas de duración: 0,3 puntos. – Por cada curso, seminario ou xornada de menos de 100 horas: 0,1 puntos. A puntuación máxima neste apartado será de 1,5 puntos. a.5) Coñecemento da lingua galega: – Curso de iniciación: 0,5 puntos. – Curso de perfeccionamento: 0,7 puntos. – Curso de linguaxe administrativa: 1 punto. Soamente puntuará o de maior nivel acreditado. a.6) Experiencia laboral: – Por cada mes traballado como animador sociocultural nunha administración pública: 0,07 puntos. – Por cada mes traballado como animador sociocultural nunha empresa privada: 0,05 puntos. A puntuación máxima neste apartado será de 2,5 puntos. b) Entrevista curricular. Por parte do tribunal realizarase unha entrevista curricular dirixida a aprecia-la adecuación entre os méritos dos aspirantes e o perfil do posto de traballo a ocupar, tendo en conta, ademais, de acordo co previsto nas bases da Deputación (base 3.3.7), os coñecementos de informática. A citada entrevista cualificarase de 0 a 2,5 puntos 7.–Resolución. Rematada a valoración de méritos, o tribunal elaborará a relación de aspirantes, ordenados de maior a menor puntuación, e dirixirá proposta ó alcalde-presidente da Corporación, ó obxecto de que este dite a correspondente resolución de nomeamento do aspirante que obtivese a maior puntuación.8.–Documentación. O aspirante seleccionado deberá presentar na Secretaría Xeral do Concello, no prazo máximo de 10 días naturais contados a partir do día seguirte ó da notificación da resolución á que fai referencia no apartado anterior os seguintes documentos: c) Fotocopia do título académico esixido na presente convocatoria, que deberá presentarse co orixinal para ser debidamente autenticada. d) Declaración xurada de cumpri-los requisitos esixidos na base segunda.9.–Norma final. A presente convocatoria e tódolos actos administrativos que dela se deriven poderán ser impugnados polos interesados nos casos e na forma previstos na Lei 30/1992, do 26 de novembro, de Réxime Xurídico das Administracións Públicas e do Procedemento Administrativo Común, Lei 7/1985, do 2 de abril, Reguladora das Bases do Réxime Local, e Lei 5/1997, do 22 de decembro, do Réxime Local de Galicia. Na Pobra do Caramiñal, a 4 de xaneiro de 2010. O ALCALDE Isaac V. Maceiras Rivas